CELEX: 22004D0083
Language: fi
Date: 2004-06-08 00:00:00
Title: 2004/83/: ETA:n sekakomitean päätös N:o 83/2004, tehty 8 päivänä kesäkuuta 2004, ETA-sopimuksen liitteen XXI (Tilastot) muuttamisesta

25.11.2004   
            
            
               FI
            
            
               Euroopan unionin virallinen lehti
            
            
               L 349/40
            
         ETA:n SEKAKOMITEAN PÄÄTÖS
   
   N:o 83/2004,
   tehty 8 päivänä kesäkuuta 2004,
   ETA-sopimuksen liitteen XXI (Tilastot) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin Luxemburgissa 14 päivänä lokakuuta 2003 allekirjoitetulla sopimuksella Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen (1).
            
         
               (2)
            
            
               Yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta tutkimuskuvauksen mukaisten tietojen luettelon mukauttamiseksi 25 päivänä marraskuuta 2003 annettu Euroopan parlamentin ja neuvoston asetus (EY) N:o 2257/2003 (2) olisi otettava osaksi sopimusta.
            
         
               (3)
            
            
               Tätä päätöstä ei sovelleta Liechtensteiniin,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä XXI oleva 18a kohta (neuvoston asetus (EY) N:o 577/98) seuraavasti:
   
               1)
            
            
               Lisätään luetelmakohta seuraavasti:
               
                           ”—
                        
                        
                           
                              32003 R 2257: Euroopan parlamentin ja neuvoston asetus (EY) N:o 2257/2003, annettu 25 päivänä marraskuuta 2003 (EUVL L 336, 23.12.2003, s. 6).”
                        
                     
         
               2)
            
            
               Korvataan mukautus ja sen johdantolause seuraavasti:
               ”Tätä sopimusta sovellettaessa asetusta koskevat seuraavat mukautukset:
               
                           a)
                        
                        
                           Tätä asetusta ei sovelleta Liechtensteiniin.
                        
                     
                           b)
                        
                        
                           4 artiklan 4 kohdan viimeinen virke korvataan seuraavasti:
                           ’Norja, Espanja, Suomi ja Yhdistynyt kuningaskunta voivat tutkia rakenteellisia muuttujia yhden vuosineljänneksen tarkastelujaksoissa siirtymäkauden ajan vuoden 2007 loppuun.’”
                        
                     
         2 artikla
   Asetuksen (EY) N:o 2257/2003 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä kesäkuuta 2004, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä kesäkuuta 2004.
      
         
            ETA:n sekakomitean puolesta
         
         
            Puheenjohtaja
         
         S. GILLESPIE
         
      
   
   
      (1)  EUVL L 130, 29.4.2004, s. 3.
   
      (2)  EUVL L 336, 23.12.2003, s. 6.
   
      (3)  Valtiosäännön asettamista vaatimuksista ei ole ilmoitettu.